സമരം നടത്തി സാധാരണക്കാരെ ബുദ്ധിമുട്ടിക്കാതെ മന്ത്രിമാരുടെ വീടിന് മുന്പില് പോയി സമരം ചെയ്യുക ജോജുവിന് ഒപ്പമെന്ന് ഒമര് ലുലു കൊച്ചി: ഇന്ധനവില വര്ധനവിന് എതിരെ പ്രതിഷേധിക്കാന് കോണ്ഗ്രസ് റോഡ് ഉപരോധിച്ചതിനെ ചോദ്യം ചെയ്ത് വിവാദത്തിലായ നടന് ജോജു ജോര്ജിന് പിന്തുണയുമായി സംവിധായകന് ഒമര് ലുലു. ഞാന് ജോജുവിനോട് ഒപ്പമാണെന്നും സമരം നടത്താന് റോഡില് ഇറങ്ങി സാധാരണക്കാരെ ബുദ്ധിമുട്ടിക്കുക അല്ലാ വേണ്ടതെന്നും ഒമര് ലുലു ഫേസ്ബുക്കില് കുറിച്ചു. ഭരിക്കുന്ന മന്ത്രിമാരുടെ വീടിന് മുന്പില് പോയി കുത്തിയിരിപ്പ് സമരം ചെയ്യുക അവരെ അല്ലേ ശരിക്കും പ്രതിഷേധം അറിക്കേണ്ടത്. എന്തേ അതിനു ഉള്ള ധൈര്യമില്ലേയെന്നും ഒമര് ലുലു ചോദ്യം ചെയ്യുന്നു. ഇതിനിടെ, കോണ്ഗ്രസ് നേതാക്കളുടെ ആരോപണം പൊളിച്ച് നടന് ജോജു ജോര്ജിന്റെ വൈദ്യപരിശോധനാ റിപ്പോര്ട്ട് എത്തി. നടന് ജോജു ജോര്ജ് മദ്യപിച്ചിട്ടില്ലെന്ന് പോലീസ് അറിയിച്ചു. ഇതോടെ കോണ്ഗ്രസ് നേതാക്കള് ജോജുവിനെതിരേ ഉന്നയിച്ച പ്രധാന ആരോപണം തന്നെ പൊളിഞ്ഞിരിക്കുകയാണ്. ജോജു മദ്യലഹരിയിലാണ് സമരക്കാര്ക്കെതിരേ തിരിഞ്ഞതെന്നായിരുന്നു കോണ്ഗ്രസ് നേതാക്കളുടെ ആരോപണം. അതേസമയം, ജോജുവിന് എതിരെ പോലീസില് പരാതി നല്കിയിട്ടുണ്ടെന്ന് ഡിസിസി പ്രസിഡന്റ് മുഹമ്മദ് ഷിയാസ് മാധ്യമങ്ങളോട് പറഞ്ഞു. ജോജു വനിതാ പ്രവര്ത്തകരെ കയറിപിടിക്കാന് ശ്രമിച്ചെന്നും ഇക്കാര്യത്തില് പരാതി എഴുതിനല്കിയിട്ടുണ്ടെന്നും സഭ്യമായരീതിയിലല്ല ജോജു ജോര്ജ് പ്രതികരിച്ചതെന്നും ഷിയാസ് ആരോപിച്ചു.